Pavol Demitra

Pavol Demitra (* 29. november 1974, Dubnica nad Váhom, Česko-Slovensko – † 7. september 2011, Tunošna, blízko Jaroslavľu, Rusko) bol slovenský hokejový útočník. Naposledy pôsobil v ruskom klube KHL Lokomotiv Jaroslavľ. Na viacerých reprezentačných podujatiach bol kapitánom slovenského mužstva. Posledný zápas v jeho drese odohral 9. mája 2011 proti Dánsku ().

Prezidentka Zuzana Čaputová 27. júna 2021 vyznamenala in memoriam Demitru Radom Ľudovíta Štúra I. triedy za mimoriadne zásluhy v oblasti športu a za mimoriadne šírenie dobrého mena Slovenskej republiky v zahraničí.

Demitra bol aj Majster sveta v hokejbale z roku 1999.

 Klubový hokej 
Pavol Demitra začínal s hokejom v rodnom meste, v klube Spartak ZŤS Dubnica nad Váhom. Vrcholový hokej začal hrať v sezóne 1992/93 v poslednom ročníku česko-slovenskej ligy za Duklu Trenčín. V nasledujúcej sezóne debutoval v NHL ako hráč  Ottawy Senators, ktorou bol v roku 1993 draftovaný v 9. kole z 227. miesta. Väčšiu časť trojročného pôsobenia v Ottawe hrával vo farmárskom mužstve Prince Edward Island Senators. 

 St. Louis Blues 
Pred sezónou 1996/97 sa stal hráčom St. Louis Blues. V novom klube sa stal čoskoro jednou z opôr, vytvoril produktívny útok s Michalom Handzušom a Ľubošom Bartečkom na krídlach, ktorý bol prezývaný Slovak line.

V poslednom zápase ročníka 1998/99 proti Los Angeles Kings niekoľko sekúnd pred koncom (pri súperovej hre bez brankára) smeroval po pravom krídle so Scottom Youngom k prázdnej bránke. Gól by mu zabezpečil 90. bod a tým prémiu 500 000 USD. Nevystrelil však, ale prihral Youngovi, ktorému by jeho gól priniesol 300 000 USD. Youngova strela bola zblokovaná súperovým obrancom Jaroslavom Modrým. Na otázku novinárov, prečo prihrával, odpovedal: Potreboval gól. Young bol tak prekvapený, že ten gól nedal, pretože to nečakal. Aj táto okolnosť prispela k tomu, že Demitra bol ocenený individuálnou trofejou pre najslušnejšieho hráča Lady Byng Memorial Trophy v roku 2000. Pavol Demitra – posledný ocenený Slovák, SlovakNHL.sk 

 Zárobky 
 2000/01: 1,8 mil. USD
 2001/02: 3,7 mil. USD
 2002/03: 3,975 mil. USD
 2003/04: 6,5 mil. USD NHL Player Salaries - Pavol Demitra, USATODAY Salaries Databases

 Lockout 
V sezóne 2004/05 (počas lockoutu v NHL) hral za Duklu Trenčín – väčšiu časť sezóny v jednom útoku s Mariánom Hossom a Mariánom Gáboríkom. Stal sa najproduktívnejším hráčom súťaže, keď dosiahol 82 bodov v základnej časti, čím vytvoril rekord (ktorý o štyri roky prekonal Žigmund Pálffy).

Dukla ako najväčší favorit súťaže prehrala v semifinále play-off so Slovanom Bratislava. Nemalý podiel na tom mali rozhodcovia Peter Jonák a Rudolf Lauff. Po smrti Pavla Demitru vyšiel film s názvom 38-Pocta hokejovej legende. Vo filme sa Michal Handzuš z pohľadu nezaujatého hráča vyjadril: " Prečo tí rozhodcovia pískali proti tomu Trenčínu, tak ako pískali, lebo fakt niekedy sa mi zdalo, že to bolo úplne účelové. Tá séria podľa mňa nebola úplne v poriadku". Marián Hossa volil trochu diplomatickejšie slová: "Palo mal vždycky nervy, že tam sa nedalo vyhrať. Ja neviem v čom to bolo. Každý si môže možno domyslieť." Táto séria na dlho zanechala v Demitrovi veľmi negatívne nálady. Pod hrozbou pokuty sa rozhodol nepodať rozhodcom ruku a v jednom z pozápasových rozhovoroch sa vyjadril: "Ja kľudne zaplatím tých 5000 korún, ale Lauf nás obral dnes o zápas". Po skončení semifinále medzi Duklou a Slovanom sa Demitra znechutene vyjadril, že už nikdy nebude hrať v slovenskej extralige. S odstupom času vieme povedať, že tieto slová sa do bodky naplnili a slovenskú najvyššiu súťaž si naozaj už nikdy nezahral. 

 Ďalšie roky v NHL 
Pred ročníkom 2005/06 podpísal zmluvu na tri roky s klubom Los Angeles Kings na 13,5 milióna USD. Po sezóne bol vymenený do Minnesoty Wild za Patricka O'Sullivana a 1. voľbu v drafte. V Minnesote vytvoril produktívnu dvojicu s krajanom Mariánom Gáboríkom. V klube pôsobil aj ďalší Slovák Branko Radivojevič. V októbri 2007 bol na jeden mesiac vymenovaný za kapitána. Dňa 10. júla 2008 podpísal s tímom Vancouver Canucks dvojročnú zmluvu na 7 miliónov USD. 

 Jaroslavľ 
Po uplynutí kontraktu sa pred sezónou 2010/11 stal hráčom ruského klubu KHL Lokomotiv Jaroslavľ. V útoku nastupoval s českým hokejistom Josefom Vašíčkom. V play-off vyrovnal rekord súťaže, keď bodoval desať zápasov po sebe.

 Ocenenia 
 2000 – držiteľ ceny Lady Byng Trophy (dostáva ju hráč za príkladné správanie v kombinácii so športovými výkonmi)
 2000 – Cena fair play SOV, za príkladný čin
 2003 – najlepší hokejista Slovenska v ankete Zlatý puk
 2021 – Rad Ľudovíta Štúra I. triedy in memoriam

 Klubová štatistika  
 Sezóna Klub Liga Základná časť Play-off Z  G  A  B TM+/− Z  G  A  B  TM +/−1991/92  HK Spartak Dubnica  1. SNHL 28131023121992/93  HK Spartak Dubnica  1. SNHL 4303 Dukla Trenčín  ČSHL461018281993/94  Ottawa Senators  NHL121124−7 Prince Edward Island Senators  AHL4118234181994/95  Ottawa Senators  NHL164370−4 Prince Edward Island Senators  AHL6126487423507701995/96  Ottawa Senators  NHL31710176−3 Prince Edward Island Senators  AHL48285381441996/97  Dukla Trenčín  SE11120+3 St. Louis Blues  NHL83032061346+3 Las Vegas Thunder  IHL228132110 Grand Rapids Griffins  IHL42203050241997/98  St. Louis Blues  NHL6122305222+11103362−31998/99 St. Louis Blues  NHL8237528916+13135494−51999/00  St. Louis Blues  NHL772847758+342000/01  St. Louis Blues  NHL4420254516+27152467+32001/02  St. Louis Blues  NHL8235437846+131047116+32002/03  St. Louis Blues  NHL7836579332072462+22003/04  St. Louis Blues  NHL6923355818+151014+1 2004/05  Dukla Trenčín  SE5428548239+49124131714+62005/06  Los Angeles Kings  NHL5825376242+212006/07  Minnesota Wild  NHL712539642802007/08  Minnesota Wild  NHL6815395424+96123202008/09  Vancouver Canucks  NHL6920335320+661232--2009/10  Vancouver Canucks  NHL28313160+3112464--2010/11 Lokomotiv Jaroslavľ  KHL5418436129+1218615214--

 All-Star Games 
 Rok Miesto  G  A  B  1999 Tampa 1 0 1 2000 Toronto 2 0 2 2002 Los Angeles 0 0 0 Celkovo 3 0 3

 Reprezentácia 
Pavol Demitra reprezentoval Slovensko na majstrovstvách sveta v rokoch 1996, 2003 (bronz), 2004, 2005, 2007, 2011 ako aj na ZOH 2002, 2006, 2010 a Svetovom pohári 1996 a 2004. Spolu odohral 77 reprezentačných zápasov a dal v nich 27 gólov. Nosil dres s číslom 38. Dňa 9. mája 2011 ukončil po Majstrovstvách sveta 2011, ktoré sa konali v Bratislave a Košiciach svoju reprezentačnú kariéru v drese Slovenska.

 ZOH 2006 
Slovenská reprezentácia obsadila na olympiáde piate miesto. Po kvalitných výkonoch v základnej skupine, ktorú vyhrala bez straty bodu, bola vyradená vo štvrťfinále Českom. Pavol Demitra bol prvýkrát v reprezentácii vo funkcii kapitána. Bol centrom prvého útoku (na krídlach s Mariánom Hossom a Mariánom Gáboríkom), ktorý dal na olympiáde 10 gólov, čo je viac ako zvyšok mužstva dohromady. S 10 bodmi sa stal najúspešnejším hráčom Slovenska v +/− hodnotení.

 MS 2007
Pavol Demitra prijal pozvánku Júliusa Šuplera na šampionát v Rusku. Do Moskvy po dohode s ním pricestoval po prvom zápase s Nórskom (rovnako ako Marián Hossa). Hrával v prvom útoku s Gáboríkom a Hossom. V poslednom zápase osemfinálovej časti proti Bielorusku si natiahol väzy v pravom kolene a jeho štart vo štvrťfinále bol otázny.Problémy! Zranení sú Starosta i Demitra, www.pravda.sk, 6.5.2007 Napokon nastúpil, Slovensko bolo vyradené Švédskom . Spolu na šampionáte strelil 2 góly a zaznamenal 2 asistencie.

 ZOH 2010 
Na olympiáde vo Vancouveri sa stal najproduktívnejším hráčom turnaja (3G + 7A) a bol menovaný do all-star tímu. V zápase základnej skupiny proti favorizovanému Rusku rozhodol o výhre v samostatných nájazdoch, keď sa pomaly blížil z ľavej strany k bránkovisku, presunul sa od ľavej tyče k pravej, po pohybe brankára Bryzgalova mu Demitra prehodil puk do protipohybu k ľavej tyči.

Tento gól bol vyobrazený na slovenskej poštovej známke z roku 2011.

Slovensko dosiahlo dovtedy najlepšie umiestnenie v histórii na Olympijských hrách – 4. miesto.

 Reprezentačná štatistika 
 Podujatie  Z  G  A  B TM+/−StrelyMiestoMS 199651232210.SP 199630002−67.ZOH 200221232+113.MS 200352244+2103.MS 200494484+5334.SP 200440222−18.MS 200572572+4195.ZOH 200662572+10145.MS 2007622412+366.ZOH 201073710204.MS 201161230−21910.

 Rodina 
Pavol Demitra bol ženatý od r. 2002Útočník NHL Demitra sa oženilUž sa oženil aj DemitraPavol Demitra sa oženil, jeho svedkom bol Handzuš a s manželkou Máriou mal dve deti: syna Lucasa (* 2003)Demitra oslávil narodenie syna dvoma asistenciami a dcéru Zaru (* 2005). 

 Úmrtie 

Pavol Demitra zomrel 7. septembra 2011 pri havárii lietadla Jak-42, pri ktorej zahynul celý hokejový tím Lokomotiv Jaroslavľ. Lietadlo po chybe posádky pri štarte narazilo do stožiaru antény a krátko na to havarovalo. Časť lietadla spadla do rieky Volga.

 Pocty 

Po Pavlovi Demitrovi pravdepodobne pomenujú námestie pri Zimnom štadióne Ondreja Nepelu v Bratislave a aj Zimný štadión v Trenčíne. Základná športová škola v Dubnici nad Váhom nesie meno Škola Pavla Demitru.http://www.skolac2.sk

Fanúšikovia v Bratislave zorganizovali spomienkovú akciu deň po úmrtí, 8. septembra 2011. Konala sa pred Zimným štadiónom Ondreja Nepelu. Podobne aj fanúšikovia v Trenčíne. Mesto Bratislava zriadilo kondolenčnú listinu v Primaciálnom paláci. Takisto aj vztýčilo čiernu vlajku na Zimnom štadióne Ondreja Nepelu. HC Dukla Trenčín plánuje na znak úcty vyradiť číslo 38.

Slovenský zväz ľadového hokeja nariadil v rozmedzí 8. až 14. septembra 2011 vo všetkých súťažiach minútu ticha za obete tragédie. Takisto počas prestávok medzi tretinami by organizátori nemali púšťať reprodukovanú hudbu a podľa možností vyvesiť čiernu zástavu. Pro-Hokej, spoločnosť organizujúca zápasy v Tipsport extralige sa vyjadrila, že pred prvým kolom, ktoré by sa malo podľa pôvodných plánov uskutočniť 16. septembra 2011, začne každý zápas minútou ticha a počas prvých piatich minút nebude hrať reproduktorová hudba. Hráči a aj členovia klubov by mali nastúpiť s čiernou stuhou a dresom s číslom 38. Pro-Hokej takisto zrušil tlačovú konferenciu pred začiatkom novej sezóne Tipsport extraligy. 

V polovici apríla 2012 v rámci prípravy na Majstrovstvá sveta v ľadovom hokeji 2012 Slovenská hokejová reprezentácia odohrala dva prípravné zápasy proti Rusku. Stalo sa tak na počesť zosnulých hráčov, funkcionárov a personálu .

Futbalová Corgoň liga začala vo všetkých zápasoch 8. kola minútou ticha. 

 Referencie 

 Iné projekty 

 Externé odkazy 


Kategória:Slovenskí hokejisti
Kategória:Slovenskí olympionici
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Hráči Ottawa Senators
Kategória:Hráči St. Louis Blues
Kategória:Hráči Los Angeles Kings
Kategória:Hráči Minnesota Wild
Kategória:Hráči Vancouver Canucks
Kategória:Hráči Lokomotiv Jaroslavľ
Kategória:Slovenskí hokejisti draftovaní NHL
Kategória:Hokejisti draftovaní klubom Ottawa Senators
Kategória:Účastníci MS v hokeji 1996
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2007
Kategória:Účastníci MS v hokeji 2011
Kategória:Obete leteckých nehôd
Kategória:Osobnosti z Dubnice nad Váhom
Kategória:Slovenskí hokejoví útočníci
Kategória:Slovenskí hokejbalisti
Kategória:Členovia Siene slávy slovenského hokeja
Kategória:Osobnosti na slovenských poštových známkach
Kategória:Držitelia Radu Ľudovíta Štúra I. triedy
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky